noon lamang niya nakita sa mga gayong pagkakataon ang mga taong iyon, siya, na nakakakilala sa lahat ng anyo ng mga naninirahan sa siyudad at sa lahat ng pagmumukha. mga lalaking madidilim ang mukha, mga hukot, mga di mapalagay at hindi mawasto at masama ang pagkakabalatkayo ng suot, na wariy noon lamang nagsuot ng americana. hindi nangagsisilagay sa unang hanay upang makapanood na mabuti, nangagkakanlong sa dilim, na waring ayaw na silay makita. mga polisiya sekreta mga magnanakaw? ang tanong sa sarili ni camaroncocido at dagling ikinibit ang balikat at ano ba ang mayroon sa akin? ang parol ng isang sasakyang dumarating ay tumanglaw sa pagdaraan sa isang pulutong ng apat lima ng mga taong yaon na nakikipag usap sa isang wariy kawal sa hukbo. polisiya sekreta!, marahil ay isang bagong tatag na kawanihan! at kumilos ng isang anyong nagwawalang bahala.